LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL ŠVIETIMO, MOKSLO IR SPORTO MINISTRO 2023 M. GEGUŽĖS 2 D. ĮSAKYMO NR. V-615 „DĖL MOKINIŲ ĮVAIROVEI ATVIRŲ GRUPIŲ, KLASIŲ SUDARYMO IR UGDYMO ORGANIZAVIMO JOSE TVARKOS IR FINANSAVIMO SĄLYGŲ APRAŠO

PATVIRTINIMO“ PAKEITIMO

2023 m. gegužės 10 d. Nr. V-677

Vilnius

P a k e i č i u Mokinių įvairovei atvirų grupių, klasių sudarymo ir ugdymo organizavimo jose tvarkos ir finansavimo sąlygų aprašą, patvirtintą Lietuvos Respublikos švietimo, mokslo ir sporto ministro 2023 m. gegužės 2 d. įsakymu Nr. V-615 „Dėl Mokinių įvairovei atvirų grupių, klasių sudarymo ir ugdymo organizavimo jose tvarkos ir finansavimo sąlygų aprašo patvirtinimo“:

1. Pakeičiu 9.2 papunktį iš jį išdėstau taip:

„9.2. Mobilios įtraukties modelis: ugdymas ir švietimo pagalba įgyvendinami bendrojoje klasėje pagal bendrojo ugdymo ar pritaikomas bei individualizuojamas bendrojo ugdymo programas, Antrojo mokytojo pagalba siejama su pastoliavimu, tai padeda derinti asmeninius mokymosi tikslus su klasės mokymosi tikslais. Jei yra poreikis, iš šios klasės sudaromos laikinosios grupės ar mokinių pogrupiai ugdymosi poreikiams atliepti, mokymosi sunkumams įveikti arba ypatingiems gebėjimams ugdyti. Pagal savo kompetencijas ir bendradarbiaudami tarpusavyje ugdymą teikia Antrasis mokytojas ir mokytojo padėjėjas. Ugdoma klasėje ar kitoje aplinkoje, kurią mokinys pasirenka, ar jam aplinka parenkama, vadovaujantis PPT rekomendacijomis. Įgyvendinant šį modelį, Atvirajai klasei skiriama papildoma mokytojo padėjėjo ir pusė Antrojo mokytojo pareigybės;“.

2. Pakeičiu 28.3 papunktį ir jį išdėstau taip:

„28.3. PĮP pateikimo terminą. Konkursui PĮP gali būti teikiami nuo kvietime nurodytos dienos, bet ne vėliau kaip iki 2023 m. birželio 15 d.;“.

3. Pakeičiu 29.2 papunktį ir jį išdėstau taip:

„29.2. Specialieji Projektų atrankos kriterijai:

29.2.1. Projekto įgyvendinimo metu bus sudaromos Atvirosios klasės, kurioms sudaryti PĮP teikimo metu gautas savivaldybės tarybos pritarimas;

29.2.2. Projekto įgyvendinimo metu bus steigiamos Antrojo mokytojo pareigybės, į kurias bus priimti mokytojai arba / ir specialieji pedagogai, turintys reikiamą kvalifikaciją;

29.2.3. sudaromos klasės atitinka Aprašo 6 punkte nurodytus požymius;

29.2.4. Atvirosios klasės ugdymo procese dalyvaujančių mokytojų, Antrojo mokytojo, mokytojo padėjėjų įsipareigojimai atitinka Aprašo 11 ir 12 punktuose numatytus įsipareigojimus;

29.2.5. Projekte dalyvaujančiose mokyklose sukomplektuota pagalbos mokiniui specialistų komanda, kurioje dirba: specialusis pedagogas, socialinis pedagogas, psichologas, logopedas;

29.2.6. atitiktis iškeltiems tikslams (sudaromų klasių, kuriose įgyvendinami modeliai pagal Aprašo 9 punktą, skaičiaus ir jose steigiamų pareigybių (Antrojo mokytojo ir mokytojo padėjėjo) skaičiaus proporcijų atitiktis Aprašo 9 punktui.“

4. Pakeičiu 37 punktą ir jį išdėstau taip:

„37. Komisija įvertina PĮP atitiktį bendriesiems ir specialiesiems Projektų atrankos kriterijams, nustatytiems Aprašo 29 punkte, ir užpildo PĮP vertinimo ataskaitą pagal Projekto atrankos kriterijų sąrašo ir jų vertinimo ataskaitos formą (Aprašo 2 priedas) ne vėliau kaip iki 2023 m. birželio 29 d. (imtinai).“

5. Pakeičiu 1 priedo IV skyrių „PROJEKTO ĮGYVENDINIMO PLANO PRIEDAI“ ir jį išdėstau taip:

„IV SKYRIUS

PROJEKTO ĮGYVENDINIMO PLANO PRIEDAI

Projekto įgyvendinimo plano priedo pavadinimas	Žymima, jeigu teikiama
1.	Informacija apie projekto biudžeto paskirstymą pagal savivaldybės mokyklas (pagal PĮP)	☐
2.	Savivaldybės tarybos sprendimas steigti mokinių įvairovei atviras grupes ir / ar klases	☐ “

6. Pakeičiu 2 priedo 6 punktą ir jį išdėstau taip:

„6.	Projektas atitinka specialiuosius reikalavimus, nustatytus kvietime teikti projektų įgyvendinimo planus.
6.1.	Projekto įgyvendinimo metu bus sudaromos Atvirosios klasės, kurioms sudaryti PĮP teikimo metu gautas savivaldybės tarybos pritarimas.	Skiriamas 0–1 balas
6.2.	Projekto įgyvendinimo metu bus steigiamos Antrojo mokytojo pareigybės, į kurias bus priimti mokytojai arba / ir specialieji pedagogai, turintys reikiamą kvalifikaciją.	Skiriami 0–2 balai
6.3.	Sudaromos klasės atitinka Aprašo 6 punkte nurodytus požymius.	Skiriami 0–7 balai
6.4.	Atvirosios klasės ugdymo procese dalyvaujančių mokytojų, Antrojo mokytojo, mokytojo padėjėjų įsipareigojimai atitinka Aprašo 11 ir 12 punktuose numatytus įsipareigojimus.	Skiriami 0–2 balai
6.5.	Projekte dalyvaujančiose mokyklose sukomplektuota pagalbos mokiniui specialistų komanda, kurioje dirba: specialusis pedagogas, socialinis pedagogas, psichologas, logopedas.	Skiriami 0–4 balai
6.6.	Atitiktis iškeltiems tikslams (sudaromų klasių, kuriose įgyvendinami modeliai pagal Aprašo 9 punktą, skaičiaus ir jose steigiamų pareigybių (Antrojo mokytojo ir mokytojo padėjėjo) skaičiaus proporcijų atitiktis Aprašo 9 punktui.	Skiriamas 0–1 balas“	„

Švietimo, mokslo ir sporto ministrė	Jurgita Šiugždinienė